open-index/open-wikipedia-markdown huggingface dataset:
Աֆսիա Էրզի

**Աֆսիա Էրզի** (ֆր.՝ *Hafsia Herzi.* ), ֆրանսիացի դերասանուհի, սցենարիստ, ռեժիսոր։ Լայն ճանաչում ու համբավ է ձեռք բերել առաջին հերթին ֆրանս-թունիսյան *Հացահատիկի գաղտնիքը* / *The Secret of the Grain* գեղարվեստական կինոնկարում իր դեբյուտային դերակատարումով, որի համար 2008 թվականին արժանացել է Սեզար կինոմրցանակի *Ամենախոստումնալից դերասանուհի* անվանակարգում, ինչպես նաև Վենետիկի միջազգային կինոփառատոնի Մարչելլո Մաստրոյանիի անվան մրցանակի՝ *Լավագույն նորահայտ դերասանուհի* անվանակարգում։

## Կյանքի վաղ շրջան
Էրզին հորական կողմից ծագումով թունիսցի է, մորական կողմից՝ ալժիրցի։ Ընտանիքի չորս երեխաներից ամենափոքրն է։ Ծնողների ամուսնալուծությունից հետո հայրը կրկին ամուսնացել է Ալժիրում։ Մայրն ապրում է Մարսելում, որտեղ էլ մեծացել է Էրզին։

## Կարիերա
### Դերասանական աշխատանք
Էրզիի կինոդեբյուտը տեղի է ունեցել 2007 թվականին *«Հացահատիկի գաղտնիքը» ֆիլմում գլխավոր հերոսուհու կերպարի մարմնավորումով*։  Նա հանդես է եկել նաև 2011 թվականին նկարահանված *Հասարակաց տունը* կինոնկարում։

2016 թվականին Էրզին նկարահանվել է *«Sex Doll»* ֆիլմում։  Բացի վերոնշյալ ֆրանսիական ֆիլմերից, նա նկարահանվել է նաև *«Պատերազմական պատմություն»* և *«Այս ուսուցիչը»* ամերիկյան անկախ ֆիլմերում՝  :

### Ռեժիսորական աշխատանք
2019 թվականին Էրզին նկարահանել է իր առաջին լիամետրաժ ֆիլմը՝ «*Դու արժանի ես սիրեկանի»* վերնագրով։  2021 թվականի հունիսին նրա երկրորդ լիամետրաժ խաղարկային ֆիլմը՝ *«Bonne Mère»-* ն, ընտրվել է  Կաննի 2021 թվականի կինոփառատոնի *«Un Certain Regard»* բաժնում մրցույթի մասնակցելու համար և արժանացել է Ensemble մրցանակին։

## Անձնական կյանք
Էրզին որդի ունի իր զուգընկերոջից՝ հեծանվորդ Նասեր Բուհաննիից։

2017 թվականին Էրզին բուռն վեճ է ունեցել տաքսու վարորդներից մեկի հետ այն բանից հետո, երբ վերջինս մերժել է ետընթաց կատարելու խնդրանքը։  Ըստ Էրզիի՝ վարորդը նախապես սեռական ակնարկներ է արել՝ նկատի ունենալով իր ֆիլմերում տեղ գտած մերկ տեսարանները և մեղադրելով իրեն կրոնական բարոյականությունը խախտելու մեջ։  Առաջին ատյանի դատարանը Էրզիին ազատեց վիրավորանք հասցնելու մեղադրանքից, սակայն Փարիզի վերաքննիչ դատարանը նրան մեղավոր ճանաչեց ոչ հրապարակային ռասայական վիրավորանքի համար։

## Ընտրված ֆիլմագրություն

## Ծանոթագրություններ

## Արտաքին հղումներ
*
* 2009 Interview with Hafsia Herzi at Cineuropa.org
*Hafsia Herzi  Shooting Stars profile

Կատեգորիա:1987 ծնունդներ
Կատեգորիա:«Սեզար» մրցանակի դափնեկիրներ
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Թունիսցի դերասաններ
Կատեգորիա:Կին կինոռեժիսորներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի սցենարիստներ
Սուրբ Աստվածածին եկեղեցի (Օրթագյուղ)

**Սուրբ Աստվածածին եկեղեցի**, հայ առաքելական եկեղեցի Թուրքիայի Ստամբուլ քաղաքի Բեշիքթաշ շրջանի Օրթագյուղ թաղամասում։

Հայտնի է, որ 17-րդ դարում Ակնից այս թաղամասում հաստատված հայերը 1665 թվականին կառուցել են Սուրբ Կիրակոս անունով եկեղեցի։ 1725 թվականին եկեղեցին վերաշինվել է Կոստանդնուպոլսի հայոց պատրիարք Հովհաննես Թ Կոլոտ Բաղիշեցու օրոք և իր կողմից էլ վերանվանվել «Սուրբ Աստվածածին»։ Բացումը 1726 թվականին տեղի է ունեցել Պոլսո աթոռանիստ Սուրբ Աստվածածին մայր տաճարում՝ Կարապետ Բ Ուլնեցի կաթողիկոսի ձեռամբ։ 1825 թվականին փայտաշեն եկեղեցիի տեղը քարաշեն նոր եկեղեցի է կառուցվել։ Այս եկեղեցին Ստամբուլի ամենալայնանիստ և ընդարձակ եկեղեցին է։ Եկեղեցու զանգակատունը շինված է երկաթյա ձողերով։ Աջ կողմում է գտնվում Սուրբ Ստեփանոս մատուռը, ձախ կողմում՝ Սուրբ Երրորդություն մատուռը։ Մկրտության ավազանի շինանարությունն ավարտվել է 1824 թվականին։

Վերջին անգամ եկեղեցին վերանորոգվել է 2012 թվականին և այժմ բաց է պաշտամունքի համար։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ստամբուլի հայ առաքելական եկեղեցիներ
Սուրբ Փրկիչ մատուռ (Զեյթինբուրնու)

**Սուրբ Փրկիչ մատուռ**, հայ առաքելական եկեղեցու մատուռ Թուրքիայի Ստամբուլ քաղաքի Զեյթինբուրնու շրջանի Կազլըչեշմե թաղամասում։

Սուրբ Փրկիչ հայկական հիվանդանոցային համալիրում գտնվող մատուռը սկզբնապես կառուցվել է որպես փայտաշեն կառույց՝ Հարություն ամիրա Պեզճյանի միջոցներով։ Այն օծվել և պաշտանմունքի համար բացվել է 1834 թվականին՝ ձեռամբ Ստեփանոս Բ Աղավնի Զաքարյան պատրիարքի։ Հիվանդանոցի կառուցման ճարտարապետներ Հովհաննես ամիրա Սերվերյանը և արքունի ճարտարապետ Կարապետ ամիրա Բալյանը հանձն են առել նաև եկեղեցու շինարարությունը։ Ժամանակի ընթացքում եկեղեցին խարխուլ վիճակում էր հայտնվել։ 1906 թվականին վերանորոգվել է Գրիգոր Մելիդոսյանի և Եղիազար Ավետիսյանի ճարտարապետությամբ և բացվել ձեռամբ Մաղաքիա Օրմանյան պատրիարքի։ Մատուռը, որը վերանորոգվել է 1966 թվականին, իր վերջնական տեսքը ստացել է 2005 թվականի վերանորոգման ժամանակ։ Օծվել և պաշտանմունքի համար վերաբացվել է ձեռամբ Մեսրոպ Բ Մութաֆյան պատրիարքի։

Եկեղեցու բակի մեջ են թաղված Գալուստ Գյուլբենկյանի ընտանիքի մի անդամներ և բարերար Հովհաննես Հակոբյանը։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Մատուռներ
Կատեգորիա:Ստամբուլի հայ առաքելական եկեղեցիներ
Էտ

աջից|379x379փքս
**Էտ**, ծայրատում, ծառերի ճյուղերի և բույսերի ընձյուղների մասնակի կամ լրիվ հեռացումը. պտղատու և գեղազարդիչ բույսերի խնամքի եղանակ է։ Բարելավում է սաղարթի լուսավորությունը, ավելացնում պտղատվության փուլի արդյունավետությունը, խթանում է մեծ քանակի ընձյուղների և պտղային գոյացությունների ամենամյա առաջացումը։ Բույսերի էտի հիմնական եղանակներն են ծայրատումը (կարճացում) և նոսրացումը (կտրում)։

## Կարճացում
Կարճացման դեպքում կտրում են ճյուղերի երկարության որոշ մասը, որը բարելավում է ջրով ու սննդարար նյութերով նրանց սնուցումը։ Միաժամանակ նվազում է ճյուղերի մերկացումը, արագանում է քնած բողբոջների աճը, սաղարթի անհրաժեշտ մասում առաջանում է ճյուղավորում։ Կարճացումը կտրուկ փոխում է սաղարթի ձևը, այն դարձնում է ավելի հավաք։

Ընձյուղների ծայրատումը (պինցիրացում,  – ծայրատում) կատարում են ձեռքով կամ էտոցով (այգեգործական մկրատ)՝ հեռացնելով ընձյուղի վերնածայրը և թողնելով ներքևի 7–10 տերևներով հատվածը։

Բանջարաբուծության մեջ ծայրատումը կիրառում են վարունգի (ջերմոցային), սմբուկի, բրյուսելյան կաղամբի մշակության մեջ, ինչպես նաև շաքարի ճակնդեղի ու գազարի (բաց գրունտում) աճեցման ժամանակ, դաշտավայրության մեջ՝ շաքարի ճակնդեղի սերմնաբույսերի խնամքի դեպքում։ Բոլոր ցողուններից կտրում են 2-3 սմ-ի չափով՝ ծաղկման փուլի սկզբում կամ զանգվածային ծաղկման ժամանակ։ Ծայրատում կատարվում է նաև քիմիական եղանակով՝ մալեինաթթվի հիդրազիդի պատրաստուկով, որը դադարեցնում է շիվերի աճը, ինչի հետևանքով ուժեղանում է սնուցող նյութերի հոսքը դեպի սերմեր և բարձրանում է դրանց բերքատվությունը։ Քիմիական ծայրատումը կատարում են ինքնաթիռներով՝ սրսկման միջոցով ճակնդեղի զանգվածային ծաղկման վերջին փուլում 1 հա-ի համար մալեինաթթվի հիդրազիդի ազդող նյութի 100 գ չափաքանակով։

## Նոսրացում
Նոսրացումը կիրառում են սաղարթի խտացումը կանխելու և նրանում լուսավորվածությունը բարելավելու համար։ Սովորաբար, կարճացումը համակցում են նոսրացումով։ Պտղաբեր օրգանների էտը կարևոր նշանակություն ունի խնձորենու և տանձենու համար, նպաստում է ազատվելու ավելորդ պտղաբեր օրգաններից և խնայում սնուցման նյութերը։ Ցրտահարված ծառերի էտը, որպես կանոն, կատարում են ամռանը։ Նոսրացման ժամանակ հիմքից հեռացնում (կտրում) են չորացած, ցրտահարված կամ խանգարող ճյուղերը։

Կատեգորիա:Գյուղատնտեսություն
Կատեգորիա:Այգեգործություն
Կատեգորիա:Բանջարաբուծություն
Էլլա Ռումպֆ

**Էլլա Ռումպֆ** (գերմ.՝ *Ella Rumpf.* ), շվեյցարացի դերասանուհի  Լայն ճանաչում ու համբավ է ձեռք բերել առաջին հերթին 2016 թվականին նկարահանված *Raw* սարսափ դրամայում Ալեքսիայի դերի տպավորիչ կատարումով, որի համար արժանացել է  2016 BFI Լոնդոնի կինոփառատոնի  Սաթերլենդի մրցանակին։. Նրա մյուս նշանավոր դերերը ներառում են Վագրը՝ «*Վագրուհին* » ֆիլմում (2017) և Հաննան՝ *«Աստվածային կարգը»* ֆիլմում (2017),  որը դարձել է Ամերիկյան կինոակադեմիայի 90-րդ մրցանակաբաշխությանը Շվեյցարիայի ներկայացրած կինոնկարը  լավագույն օտարալեզու ֆիլմ անվանակարգում։

## Կյանք և կարիերա
Էլլա Ռումպֆը ծնվել է Փարիզում, մեծացել Շվեյցարիայի Ցյուրիխ քաղաքում։  Նրա հայրը հոգեթերապևտ է,  մայրը՝ դասախոս։ Էլյան սովորել է Շտայների դպրոցում և դերասանական ասպարեզում առաջին ձեռքբերումը գրանցել 14 տարեկանում, երբ նրան վստահվել է գլխավոր հերոսուհու դերը Ուիլյամ Շեքսպիրի *[[Ռոմեո և Ջուլիետ|«Ռոմեո և Ջուլիետ»]]* ողբերգությունում։ Կինոյում իր նորամուտը նշել է 16 տարեկանում՝  2011 թվականին նկարահանվելով  Ֆրիդերիկե Ենի *Draussen ist Sommer*  ֆիլմում։

Ռումպֆը 2014 թվականին խաղաց Ալիի դերը Սայմոն Ժակեմետի « *Պատերազմ* » ( *Krieg*  բազմակի մրցանակակիր գեղարվեստական ֆիլմում և առաջադրվեց Շվեյցարական կինոմրցանակաբաշխության երկրորդ պլանի կանացի դերի լավագույն կատարում անվանակարգում։ 2013 թվականին Ցյուրիխի կիրառական գիտությունների համալսարանում ուսումն ավարտելուց հետո նա 2013-2015 թվականներին դասընթացների է հաճախել Լոնդոնի Ջայլս Ֆորմենի դերասանական կենտրոնում։

Էլլա Ռումպֆը Գարանս Մարիլյեի ընկերակցությամբ նկարահանվել է *Raw* (2016) ֆիլմում։ 2017 թվականին նա խաղացել է գլխավոր դերը *«Վագրուհին»*  և երկրորդական դեր՝ *«Աստվածային կարգ»* ( *Die göttliche Ordnung* ) ֆիլմում։ 2022 թվականին Ռումպֆը հայտնվել է HBO հեռուստաընկերության *«Տոկիո փոխնախագահ»* հեռուստասերիալում, որի ռեժիսորն է Մայքլ Մանը, իսկ սցենարիստը՝ Ջեյ Թի Ռոջերսը։

2023 թվականին Ռումպֆը մարմնավորել է Մարգարիտայի կերպարը Աննա Նովիոնի *«Մարգերիտի թեորեմը»* ֆիլմում, որի պրեմիերան կայացել է Կաննի 76-րդ կինոփառատոնում։ Այս կինոնկարում նա մարմնավորում է ֆրանսիական École Normale Supérieure-ի տաղանդավոր ասպիրանտի, որն իր համակուրսեցի Լուկասի հետ ( Ժուլիեն Ֆրիսոն, Կոմեդիա-Ֆրանսեզի ակադեմիայի շրջանավարտ) փորձում է ապացուցել Գոլդբախ-Էյլերի թեորեմը՝  իրենց պրոֆեսոր Լորան Վերների ( Ժան-Պիեռ Դարուսեն ) ղեկավարությամբ։ Այս աչքի ընկնող դերում Էլլան վարպետորեն համատեղել է իր էրոտիկ հատկանիշներն ու փայլուն ինտելեկտը։  Հենց այս դերակատարման համար էլ 2024 թվականին նրան է շնորհվել Լյումյերի մրցանակը լավագույն նորահայտ դերասանուհի անվանակարգում։

Նա մայրենի մակարդակով խոսում է շվեյցարական գերմաներեն ու ֆրանսերեն, ինչպես նաև վարժ տիրապետում է գերմաներենին և անգլերենին։

## Ֆիլմագրություն
### Կինո

### Հեռուստատեսություն
200px|մինի

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* Schauspielerprofil bei der Agentur Spielkind 

Կատեգորիա:1995 ծնունդներ
Կատեգորիա:21-րդ դարի դերասանուհիներ
Կատեգորիա:«Սեզար» մրցանակի դափնեկիրներ
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Բուքան

**Բուքան** (), քաղաք Իրանի հյուսիս-արևմուտքում` Արևմտյան Ադրբեջան օսթանում։ Հանդիսանում է համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Տեղադրված է Արևմտյան Ադրբեջան օսթանի հարավային մասում` Սիմինե գետի հովտում։ Գտնվում է օսթանի վարչական կենտրոն Ուրմիայից մոտ 150 կմ հարավ-արևելք, Ուրմիա լճից մոտ 100 կմ հարավ։

## Բնակչություն
Բնակչությունը 2016 թվականի մարդահամարի տվյալներով կազմում էր 193 501 մարդ, որոնք կազմում էին 56 944 տնտեսություն։ Բուքանը Արևմտյան Ադրբեջան օսթանի բնակչությամբ երրորդ ամենախոշոր քաղաքն է Ուրմիայից և Խոյից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում քրդեր են, որոնք խոսում քրդերենի սորանի բարբառով։

## Ծանոթագրություններ

Կատեգորիա:Իրանի քաղաքներ
Միանդոաբ

**Միանդոաբ** (), քաղաք Իրանի հյուսիս-արևմուտքում` Արևմտյան Ադրբեջան օսթանում։ Հանդիսանում է համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Տեղադրված է Արևմտյան Ադրբեջան օսթանի հարավային մասում` Զարինե գետի վրա, դեպի Ուրմիա լիճն իջնող հարթավայրում։ Գտնվում է օսթանի վարչական կենտրոն Ուրմիայից մոտ 110 կմ հարավ-արևելք, Ուրմիա լճի նախկին ափից մոտ 35 կմ հարավ-արևելք։

## Բնակչություն
Բնակչությունը 2016 թվականի մարդահամարի տվյալներով կազմում էր 134 425 մարդ, որոնք կազմում էին 41 459 տնտեսություն։ Միանդոաբն Արևմտյան Ադրբեջան օսթանի բնակչությամբ հինգերորդ ամենախոշոր քաղաքն է Ուրմիայից, Խոյից, Բուքանից և Մահաբադից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում իրանական ադրբեջանցիներ են։

## Ծանոթագրություններ

Կատեգորիա:Իրանի քաղաքներ
Ալիս Գի-Բլանշե

**Ալիս Գի-Բլանշե** ( . ), ֆրանսիացի կինոռեժիսոր և պրոդյուսեր։ Համարվում է կինեմատոգրաֆիայի «ռահվիրա». եղել է կինոյի պատմության  մեջ առաջին կին ռեժիսորն ու պրոդյուսերը։ 1896-1906 թվականներին թերևս միակ կին կինոռեժիսորն էր ամբողջ աշխարհում։ *Գոմոն* կինոընկերությունում առաջին փորձերն է կատարել քրոնոֆոն ձայնա-հնչյունային համակարգի, գունավոր նկարահանումների, բազմառասսայական ստեղծագործական կազմի, հատուկ էֆեկտների ներդրման, կիրառման ասպարեզներում։

Նա Նյու Յորք նահանգի Ֆլաշինգ քաղաքում գտնվող Solax Studios-ի գեղարվեստական ղեկավարն ու համահիմնադիրն էր։ 1912 թվականին Սոլաքսը $100.000 ներդրեց՝ Նյու Ջերսի նահանգի Ֆորտ Լի քաղաքում հիմնելով նոր ստուդիա, որը դարձավ ամերիկյան կինոյի նախահոլիվուդյան կենտրոնը։ Նույն թվականին նա նկարահանեց «Հիմարն ու նրա փողը» ֆիլմը, որը հավանաբար առաջին ֆիլմն էր՝ նկարահանված ամբողջությամբ աֆրոամերիկացի դերասանական կազմով։ Ֆիլմն այժմ պահվում է Ամերիկյան կինոինստիտուտի ֆիլմերի և տեսաերիզների պահպանման ազգային կենտրոնում՝ որպես պատմական և գեղագիտական առանձնահատուկ արժեք ներկայացնող ստեղծագործություն։

## Համառոտ տեղեկատվություն
Ալիս Գի-Բլանշեն համարվում է ամենաբեղմնավոր կինեմատոգրաֆիստներից մեկը. նա թողարկել է ավելի քան 300 ֆիլմ։ Ճիշտ է, 20-րդ դարի վերջին նրա որոշ գործեր վերաքննվեցին (*վերջնարդյունքում՝ արխիվներում  գտնվեցին տվյալներ այլ հեղինակների/ռեժիսորների նկարահանած որոշ ֆիլմերի վերաբերյալ, որոնց հեղինակությունը վերագրվել է Ալիսին, ով պատասխանատու էր Leon Gaumont ստուդիայի ֆիլմերի թողարկման համար:* Իրականացված ճշգրտումներից հետո՝ ներկայումս Ալիս Գի-Բլանշեի ստեղծագործությունների ընդհանուր ցանկը հետևյալն է.

### Որպես ռեժիսոր
### Որպես պրոդյուսեր

### Որպես սցենարիստ

## Ծանոթագրություններ

## Գրականություն
* Alice Guy, *Autobiographie d'une pionnière du cinéma (1873—1968)*, présentée par Musidora, Denoël/Gonthier, 1976. Préface de Nicole-Lise Bernheim.
* *The Memoirs of Alice Guy Blaché*, édité par Anthony Slide, Scarecrow Press, 1996
* Victor Bachy, *Alice Guy-Blaché (1873—1968), la première femme cinéaste du monde*, Institut Jean-Vigo, 1993
* Alison McMahan, *Alice Guy Blaché: Lost Visionary of the Cinema*, Continuum International, 2002
* Paule Lejeune, *Le cinéma des femmes*, Atlas/Lherminier, 1987
* John Wakeman, *World Film Directors (1890—1945)*, The HW Wilson Company, 1987

## Արտաքին հղումներ
* Ընտանիքի պաշտոնական վեբ ռեսուրսը [Արխիվացված է 2008 թվականի ապրիլի 9-ին Wayback Machine- ում:]
* Alice Guy-Blanchet-ի մասին [Արխիվացված սեպտեմբերի 10, 2011, Wayback Machine- ում:]
* Ալիս Գի-Բլանշեի մասին ինտերնետ ֆիլմեր՝ տվյալների բազայում [Արխիվացված նոյեմբերի 1, 2009 թ. Wayback Machine- ում]
* Alice Guy-Blanchet Literature [Արխիվացված ապրիլի 5, 2012, Wayback Machine- ում]
* «Забытое серебро. Кто такая Алис Ги-Блаше», Мария Кувшинова, KKBBD.com

Կատեգորիա:1871 ծնունդներ
Կատեգորիա:1968 մահեր
Կատեգորիա:Ամերիկացի կին ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Կատեգորիա:Կին կինոռեժիսորներ
Կատեգորիա:Կին պրոդյուսերներ
Կատեգորիա:Հունիսի 1 ծնունդներ
Կատեգորիա:Մարտի 24 մահեր
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի ֆեմինիստներ
Բալաբլոկ

«**Բալաբլոկ»,** 1972 թվականին Բրժետիսլավ Պոյարի նկարահանած կարճամետրաժ անիմացիոն ֆիլմ։ Այն ուսումնասիրում է մարդու մտքի բռնության հանդեպ հակվածությունը։

## Մրցանակներ
7 րոպե 27 վայրկյան տևողությամբ ֆիլմն արժանացել է 1973 թվականի Կաննի կինոփառատոնի կարճամետրաժ ֆիլմերի փառատոնի Գրան պրի մրցանակին։

## Արտադրություն
Ֆիլմն արտադրել է Ռենե Ժոդոենը ()՝ Կանադայի ազգային կինոարվեստի կառավարման համար, երաժշտությունը գրել է Մորիս Բլեքբըռնը ()։ Ֆիլմն արժեցել է 37,000 կանադական դոլար՝ օգտագործելով ստոպ-կադր անիմացիան։

## Ծանոթագրություններ

Կատեգորիա:1972 մուլտֆիլմեր
Կատեգորիա:1972 ֆիլմեր
Կատեգորիա:Կանադական ֆիլմեր
Կատեգորիա:Կարճամետրաժ ֆիլմեր
Շվեդական վագր

alt=Beredskapsmuseet's sign of En Svensk Tiger.|մինի|369x369փքս|Հայտնի քարոզչական պաստառը շվեդներին զգուշացրել է խոսելուց զգուշանալ։
**Շվեդական վագր** (&#x5B; են<span class="wrap"> </span>ˈsvɛnːsk<span class="wrap"> </span>ˈtǐːɡɛr &#x5D;, ), կարգախոս և պատկեր, ինչը դարձել է Շվեդիայում Երկրորդ համաշխարհային պատերազմի ժամանակ քարոզչական արշավի մի մաս։ Դրա նպատակն էր կանխել լրտեսությունը՝ խրախուսելով գաղտնիությունը։

## Բացատրություն
Շվեդերենում **' բառը կարող է նշանակել և՛ «շվեդական», և՛ «շվեդ», մինչդեռ **' կարող է նշանակել կա՛մ վագր, կա՛մ «լռել»՝ ավելի խոսակցական՝ «բերանը փակ պահել», պաստառին տալով կրկնակի նշանակություն՝ «շվեդական վագր» կամ «շվեդը լռում է»։  Արտահայտությունը համեմատելի է Միացյալ նահանգներում «թուլացած շուրթերը խորտակում են նավեր», Միացյալ Թագավորությունում «անզգույշ խոսակցությունը կյանքեր է արժենում» և Խորհրդային միությունում՝ «շատախոսը պարգև թշնամու համար» պատերազմական այլ նմանատիպ կարգախոսների հետ։

Loose lips might sink ships.jpg|Թուլացած շուրթերը խորտակում են նավեր
"Keep your eyes open and your mouth shut" - NARA - 516305.jpg|Պահի՛ր աչքերդ բաց և բերանդ փակ
"Loose talk can cost lives" - NARA - 514910.jpg|Անզգույշ խոսակցությունը կյանքեր է արժենում


## Օգտագործում
Քարոզչական արշավի հայտնի պաստառը ստեղծել է Բերթիլ Ալմքվիստը 1941 թվականին Շվեդիայի տեղեկատվական ազգային խորհրդի պատվերով (): Պաստառը դարձել է Զգոնության քարոզարշավի գլխավոր կարգախոսը, որը սկսվել է նույն թվականին՝ խրախուսելու այն տեղեկատվության գաղտնիությունը, որը կարող է վնասել Շվեդիայի ազգային անվտանգությանը։

## Հեղինակային իրավունք
Ալմքվիստը մահացել է 1972 թվականին, իսկ 2002 թվականին պաստառի/պատկերանիշի հեղինակային իրավունքը փոխանցվել է Ռազմական պատրաստության թանգարանին։ Տասնմեկ տարվա իրավական պայքարից հետո Շվեդիայի զինված ուժերը, որ օգտագործում էր պատկերն առանց թույլտվության, 2008 թվականին հեղինակային իրավունքի սեփականատերերին վճարել է 700․000 շվեդական կրոն վնասի փոխհատուցում։

2020 թվականին շվեդ երգիծաբան Արոն Ֆլամը քրեական պատասխանատվության է ենթարկվել հեղինակային իրավունքի խախտման համար՝ իր «Սա շվեդական վագր է»  () գրքում պատկերի տարբերակն օգտագործելու համար։

## Ծանոթագրություններ

Կատեգորիա:Եվրոպան Երկրորդ համաշխարհային պատերազմում
Կատեգորիա:Շվեդիայի մշակույթ
Կատեգորիա:Շվեդիայի ռազմական պատմություն
Կատեգորիա:Քարոզչությունը Երկրորդ համաշխարհային պատերազմի ժամանակ
Տղատիկին (իշխանուհի)

**Տղատիկին** (), Զաքարյան իշխանապետության իշխան Բռնավոր պարոնի կինը։

## Գործունեություն
Տղատիկինը ապրել է 13-րդ դարի առաջին կեսում։ Տղատիկինն ու Բռնավորը զավակ չեն ունեցել։ Մոնղոլ-թաթարական տիրապետության ժամանակ ամուսինները հայ գրչության նշանավոր դեմքերից մեկին՝ մանրանկարիչ Իգնատիոսին, պատվիրել են գրել հոգեմատյան։ Հոգեմատյանի վերջին բառը գրվել է 1236 թվականին։ Մատյանը որպես նրանց «հոգևոր զավակ» ընծայել են Տեկոր վանքին։

Չորս տարի անց, Բռնավորի և Տղատիկնոջ խնդրանքով ձեոագիրը վանքին նվիրելու մասին Տեկորի վանքում արձանագրություն է փորագրվել։

Մեծի Տանն Կիլիկիո կաթողիկոս, նշանավոր հայագետ, արվեստաբան Գարեգին Ա Հովսեփյան գրել է, որ ձեռագիրը սքանչելի էջեր ունի։ Ձեռագրի մեջ եղած Տղատիկնոջ և Բռնավորի պատկերները Վարդգես Սուրենյանցը արտանկարել է։

Բռնավորի և Տղատիկնոջ հոգեզավակ ձեռագիրն այժմ պահվում է Նոր Ջուղայի Ամենափրկիչ վանքում։

## Ծանոթագրություններ

## Արտաքին հղումներ
*Էջմիածին։ (Լրակազմեր) Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, էջ 36
*Գրիչ եվ մանրանկարիչ Իգնատիոս Հոռոմոսցի

Կատեգորիա:Զաքարյան իշխանապետություն
Կատեգորիա:Հայ իշխանուհիներ
Սուրբ Աստվածածին եկեղեցի (Ենիքյոյ)

**Սուրբ Աստվածածին եկեղեցի**, հայ առաքելական եկեղեցի Թուրքիայի Ստամբուլ քաղաքի Սարըյեր շրջանի Ենիքյոյ թաղամասում։

Ըստ Ղուկաս վարդապետ Ինճիճյանի, Ենիքյոյում 1794 թվականին արդեն իսկ գոյություն ուներ Սուրբ Աստվածածին եկեղեցին։ Հիմնական վերանորոգության է ենթարկվել Հարություն ամիրա Նեվրուզի բարերարությամբ և պաշտանմունքի համար վացվել է 1834 թվականին՝ Ստեփանոս Բ Աղավնի Զաքարյան պատրիարքի ձեռամբ։

Վերջին անգամ եկեղեցին հիմնական վերանորոգման է ենթարկվել 2006 թվականին։ Օծվել և պաշտանմունքի համար վերաբացվել է ձեռամբ Մեսրոպ Բ Մութաֆյան պատրիարքի։

Եկեղեցու բակի մեջ թաղված են բարերարներ Վահան էֆենդի Արզումանը, տիկին Նազլ Վահանյանը և Սարգիս աղա Վահանյանը։

## Ծանոթագրություններ

Կատեգորիա:18-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ստամբուլի հայ առաքելական եկեղեցիներ
Սրբոց Երկոտասան Առաքելոց եկեղեցի

**Սրբոց Երկոտասան Առաքելոց եկեղեցի**, հայ առաքելական եկեղեցի Թուրքիայի Ստամբուլ քաղաքի Քանդիլի թաղամասում։ Եկեղեցին փայտաշեն է։

Հայերը Քանդիլի թաղամասում հաստատվել են 18-րդ դարի վերջերից։ Երկու հիշատակարաններ վկայում են, որ 1841 թվականին թաղամասում կար աղոթատեղի։ Ներկա եկեղեցին կառուցվել է 1846 թվականին Պողոս ամիրա Աշնանյանի նախաձեռնությամբ։ Օծվել և պաշտանմունքի համար բացվել է Մատթեոս Բ Չուխաճյան Կոստանդնուպոլսեցի պատրիարքի ձեռամբ, ով էլ եկեղեցին ընծայել է Քրիստոսի բոլոր առաքալաներին՝ այդկերպ շեշտադրելով հայ եկեղեցու առաքելական հիմքերը։ Բարսեղ աղա Ղազարոսյանի ջանքերով եկեղեցին վերանորոգվել է 1893 թվականին։ Ժամանակին այդ թաղամասում ապրել են հայտնի հայեր, այդ թվում՝ Գրիգոր Զոհրապը։ Տարիների ընթացքում թաղամասը հայաթափվել է։

1962 թվականին Հովհաննես և Հարություն Քյուփելյան եղբայրների բարերարությամբ եկեղեցին կրկին վերանորոգվել է։ 1985 թվականին ևս մեկ անգամ է վերանորոգվել, իսկ վերջին վերանորոգումը եղել է 2023 թվականին։

## Ծանոթագրություններ

Կատեգորիա:Ստամբուլի հայ առաքելական եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Անատոլի Կրիվոլապ

**Անատոլի Դմիտրիևիչ Կրիվոլապ** (, ), ուկրաինացի նկարիչ, ոչ կերպարային գեղանկարչության վարպետ։ Ուկրաինայի Տարաս Շևչենկոյի անվան ազգային մրցանակի դափնեկիր (2012), Ուկրաինայի գեղարվեստի ազգային ակադեմիայի իսկական անդամ (2021)։

## Կենսագրություն
Ծնվել է 1946 թվականի սեպտեմբերի 11-ին, Յագոտինում։ 1976 թվականին ավարտել է Կիևի գեղարվեստի պետական ​​ինստիտուտի գեղանկարչության ֆակուլտետը։

Կրիվոլապի ստեղծագործությունների առաջին կոլեկցիոները լեհ կոլեկցիոներ Ռիշարդ Վրոբլևսկին էր։

1993-1995 թվականներին Անատոլի Կրիվոլապը ակտիվորեն մասնակցել է «Գեղանկարչական արգելոց» գեղարվեստի խմբի գործունեությանը, որը հայտնի է ժամանակակից ուկրաինական արվեստի պատմության մեջ։ 2000-ականներին Կիևից տեղափոխվել է Յագոտինի մոտ գտնվող Զասուպոևկա գյուղ։

Անատոլի Կրիվոլապը համարվում է Ուկրաինայի ամենաթանկ ժամանակակից նկարիչը։ 2011 թվականի հոկտեմբերին Լոնդոնի *Phillips de Pury & Co* աճուրդում նրա «Ձին։ Գիշեր» նկարը վաճառվել է 124343 դոլարով, իսկ «Ձին։ Երեկո»-ն 2013 թվականի հունիսի 28-ին վաճառքի է հանվել Contemporary Art Day Phillips աճուրդում 122,5 հազար ֆունտ ստեռլինգով (186,200 դոլար)։

2012 թվականի փետրվարի 9-ին Կրիվոլապը դարձել է Ուկրաինայի Տարաս Շևչենկոյի անվան ազգային մրցանակի դափնեկիր։ Կրիվոլապը հաղթել է «Կերպարվեստ» անվանակարգում (50 ստեղծագործություններից բաղկացած «Ուկրաինական մոտիվ» շարքի համար)։

Անատոլի Կրիվոլապը Ուկրաինայի Տարաս Շևչենկոյի անվան ազգային մրցանակի հանձնաժողովի անդամ է (2016 թվականի դեկտեմբերից)։

## Անհատական ​​ցուցահանդեսներ
* 2012-2013 - մշտական ​​ցուցադրություն OntoArtGallery-ում, Կիև,
* 2012 - «Ուկրաինական մոտիվ». Mironova Gallery, Կիև,
* 2011 - «XXI դարի բնանկարը»։ OntoArtGallery, Կիև,
* 2006 - Совіарт ժամանակակից արվեստի կենտրոն, Կիև,
* 2005 - Կարաս պատկերասրահ, Կիև,
* 2004 - Կարաս պատկերասրահ, Կիև,
* 2003 - Պերսոնա պատկերասրահ, Կիև,
* 2000 - Կիև, Ժամանակակից արվեստի Совіарт կենտրոն,
* 2000 - ARTEast պատկերասրահ, Կիև,
* 1996 - Kaspari պատկերասրահ, Ֆուրտ, Գերմանիա,
* 1993 - D’art պատկերասրահ, Թուլուզ, Ֆրանսիա,
* 1992 - Dontі պատկերասրահ, Նյուրնբերգ, Գերմանիա։

2011 թվականին Նյու Յորքի աճուրդում «Տափաստան» կտավը վաճառվել է ուկրաինական գեղանկարչության համար ռեկորդային գնով։

## Գրքեր
«Ատլանտ-ՅուԷմՍի»հրատարակչությունը, բարերար Յուրի Կոմելկովի նախաձեռնությամբ, հրատարակել է երեք գեղարվեստական ​​ալբոմ՝ նվիրված Անատոլի Կրիվոլապի ստեղծագործություններին։ «Գեղանկարչություն» շարքում լույս է տեսել նկարչի երկու ալբոմ (2006, 2008)։ Երրորդ գիրքը «Անատոլի Կրիվոլապ» (2009) հրատարակվել է Ուկրաինայի արվեստի ազգային թանգարանի հովանու ներքո։ Ալբոմները հրատարակվել են նաև ուկրաիներեն և անգլերեն։

## Ծանոթագրություններ

## Գրականություն
* Анатолій Криволап. Український мотив. Ностальгія. 2000–2005 рр.: [Альбом]. — К.: ТОВ «Атлант ЮЕмСі», 2006. — [64] с.  
* Анатолій Криволап. Український мотив. Тиша. 2005–2008 рр.: Альбом. — К.: ТОВ «Атлант ЮЕмСі», 2008. — [83] с. — ISBN 978-966-8968-21-1.  
* Анатолій Криволап. [Альбом]. — [К.: ТОВ «Атлант ЮЕмСі», 2009]. — [105] с.  

## Արտաքին հղումներ
* Официальный сайт Анатолия Криволапа
* Постоянная экспозиция в OntoArtGallery, Киев 
* Анатолий Криволап. Комплект из 12 открыток

Կատեգորիա:Ուկրաինացի նկարիչներ
Կատեգորիա:Ուկրաինայի նկարիչների ազգային միության անդամներ
Կատեգորիա:Ուկրաինացի արվեստագետներ
Կոնստանտին Լավրո

**Կոստ Լավրո** (**Կոնստանտին Տիխոնովիչ Լավրո**, ), ուկրաինացի նկարազարդող, որը հայտնի է Ա-բա-բա-գա-լա-մա-գա հրատարակչության գրքերի ձևավորմամբ։ Ուկրաինայի վաստակավոր նկարիչ (2017)։ Նկարիչների ազգային միության անդամ։

## Կենսագրություն
Ծնվել է 1961 թվականի մարտի 11-ին Դիկանկայի մոտ (այժմ՝ Պոլտավայի մարզ, Ուկրաինա)։ Ավարտել է Հանրապետական ​​գեղարվեստի միջնակարգ դպրոցը և Ուկրաինայի տպագրության ակադեմիայի գրքի ձևավորման ֆակուլտետը։

Իր ստեղծագործություններում Լավրոն համատեղել է 1920-ականների ուկրաինական ավանգարդի հիմնարար դրույթները ուկրաինական ժողովրդական գեղանկարչության բնորոշ հատկանիշների հետ։ Կոստ Լավրոյի աշխատանքները բազմիցս ընդգրկվել են Բոլոնիայի, Բրատիսլավայի և նմանատիպ այլ մանկական գրքերի ցուցահանդեսների կատալոգներում։

Բացի «Ա-բա-բա-գա-լա-մա-գա»-ից, Լավրոն համագործակցում է ուկրաինական «Խելացի երեխա» հրատարակչության և ֆրանսիական հայտնի «Pomme d’Api» մանկական ամսագրի հետ։

«Սուրբ Ծննդյան գիշերից առաջ» գրքի նկարազարդումները արժանացել են մի քանի բարձր մրցանակների, այդ թվում՝ «2007 թվականի լավագույն մանկական գիրք» տիտղոսի, «Տարվա գիրք» համաուկրաինական մրցույթում և 1-ին աստիճանի դիպլոմի՝ «Գրքի  արվեստ» մրցույթում (Ռուսաստան, 2007)։

## Պարգևներ և մրցանակներ
* Ուկրաինայի վաստակավոր նկարիչ (2017)։
* Ուկրաինայի Տարաս Շևչենկոյի անվան ազգային մրցանակ (2010)՝ Կիևի պետական ​​ակադեմիական տիկնիկային թատրոնում ազգային գրականության դասականների և ուկրաինական ժողովրդական հեքիաթների թեմաներով մոնումենտալ նկարների նկարազարդումների համար։
* Ուկրաինայի նախարարների կաբինետի մրցանակ՝ երեխաների և երիտասարդների համար գրական և գեղարվեստական ​​աշխատանքների համար (2006)՝ «Սուրբ Ծննդյան ձեռնոց» և «Սուրբ Ծննդյան գիշերից առաջ» գրքերի գեղարվեստական ​​ձևավորման համար։

## Պատկերասրահ

Українське подвір'я.jpg|Ուկրաինայի նամականիշ, 2011 
Ukrainian vilage stamp 2012.jpg|Ուկրաինայի նամականիշ, 2012
Tales of Ukraine 2001.jpg|«Ուկրաինական հեքիաթներ» նամականիշ, 2001
Tales of Ukraine 2004.jpg|«Ուկրաինական հեքիաթներ» նամականիշ, 2004
Tales of Ukraine 2002.jpg|«Ուկրաինական հեքիաթներ» նամականիշ, 2002


## Ծանոթագրություններ

## Արտաքին հղումներ
* Кость Лавро — «А-ба-ба-га-ла-ма-га»
* Интервью с Костем Лавром

Կատեգորիա:Նամականիշերի դիզայներներ
Կատեգորիա:Ուկրաինայի Տարաս Շևչենկոյի անվան ազգային մրցանակի դափնեկիրներ
Կատեգորիա:Ուկրաինայի նկարիչների ազգային միության անդամներ
Կատեգորիա:Ուկրաինայի վաստակավոր նկարիչներ
Կատեգորիա:Ուկրաինացի արվեստագետներ
Կատեգորիա:Ուկրաինացի նկարիչներ
Վալդեմոսա, Մալյորկա․ տատասկափուշը և խոտերը բլրի լանջին

**«Վալդեմոսա, Մալյորկա․ տատասկափուշը և խոտերը բլրի լանջին»** կամ **«Արմատներ, Վալդեմոսա»** (), ամերիկացի նկարիչ, հիասքանչ դարաշրջանի ներկայացուցիչների Ջոն Սինգեր Սարջենթի նկարներից։ Այս ստեղծագործությունը հեղինակը վրձնել է 1908 թվականին։ Յուղաներկով կտավի չափերն են 55,8 × 71,1 սմ։

Այսօր «Վալդեմոսա, Մալյորկա․ տատասկափուշը և խոտերը բլրի լանջին» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն ԿՇ, ԱՄՆ)։

## Պատմություն
Ջոն Սինգեր Սարջենթը, որպես գեղանկարիչ-դիմանկարիչ, մեծ քանակությամբ պատվերներ է ունեցել և՛ Անգլիայում, և՛ ԱՄՆ-ում։ Սակայն նկարիչը հոգնել է այդ պատվերներից և սկսել է ամեն տարի գնալ հանգստի դեպի Շվեյցարիա, Իտալիա, Ավստրիա, Իսպանիա։ Այդ ուղևորություններին պլեներների ժամանակ  Սարջենթը յուղաներկով ուրվանկարներ է արել։ «Վալդեմոսա, Մալյորկա․ տատասկափուշը և խոտերը բլրի լանջին» ստեղծագործությունը հեղիակը վրձնել է 1908 թվականին, երբ իր քրոջը՝ Էմիլիին և վերջինիս ընկերուհուն՝ Էլիզա Վեջվուդին ուղեկցում էր Վալդեմոսա՝ Մալյորկայի փոքրիկ քաղաք։

Հենց սկզբում նկարը գտնվել է հեղինակի մոտ։ Հետո այն վաճառվել է Լոնդոնում Christie, Manson & Woods աճուրդի ժամանակ։ 1958 թվականին այն վաճառվել է Թոմաս Կ․ Ուերին։ 1963 թվականին որպես ժառանգություն այն անցել է կնոջը՝ Լենոր Քոլդուել Վուդկոկին։

1980 թվականի ապրիլի 25-ին նկարը վաճառվել է Սոթբիս աճուրդի տանը։ 1991 թվականից նկարը գտնվում է  թվականից Արվեստի ազգային պատկերասրահում։

## Նկարագիր
«Վալդեմոսա, Մալյորկա․ տատասկափուշը և խոտերը բլրի լանջին» ստեղծագործությունում Սարջենթը կերպափոխել բնության մանրաշխարհը վառ պատկերի՝ իսպանական բորբ արևի լույսի տպավորությունը դրոշմելով բուսականության բարդ ձևերում։ Փոխանակ նկարիչը ստեղծի նատուրալիստական կտավ, նա ստեղծել է ցայտուն երանգներ և կատարման ինտենսիվություն։ Նկարում հեղինակը պատկերել է արմատներ, խոտեր և տատասկափուշ։

## Գրականություն
* 
* 
* 

## Ծանոթագրություններ

## Արտաքին հղումներ
* «Վալդեմոսա, Մալյորկա․ տատասկափուշը և խոտերը բլրի լանջին» ստեղծագործությունը Արվեստի ազգային պատկերասրահի կայքում 

Կատեգորիա:1908 նկարներ
Կատեգորիա:ԱՄՆ-ի արվեստ
Կատեգորիա:Բնանկարներ
Կատեգորիա:Ջոն Սինգեր Սարջենթի նկարներ
Կատեգորիա:Վաշինգտոնի Արվեստի ազգային պատկերասրահի նկարներ
Լիդյա Վերխովսկայա

**Լիդյա Նիկանդրովնա Վերխովսկայա** (), ռուս նկարչուհի։ Բանաստեղծ և գրականագետ Յուրի Վերխովսկու և քիմիկոս Վադիմ Վերխովսկու քույրը։

## Կենսագրություն
Ծնվել է Սմոլենսկում, 1882 թվականի հոկտեմբերի 11-ին (23)։ Սովորել է Սանկտ Պետերբուրգում, Նկարիչների խրախուսման ընկերության նկարչական դպրոցում՝ Յան Ցիոնգլինսկու ղեկավարությամբ։ 1913-1914 թվականներին շրջագայել է Իսպանիայում  և Ֆրանսիայում։

## Ստեղծագործություն
Նկարել է բնանկարներ, ինտերիերներ, դիմանկարներ, աշխատել է ջրաներկի և պաստելի տեխնիկայով։ Նրա աշխատանքները վերարտադրվել են «Նիվա» ամսագրում։ Զբաղվել է գրքերի գրաֆիկայով և  հրատարակությունների ձևավորմամբ՝

* «Зелёный сборник стихов и прозы» (, альманах. — СПб., 1905),
* «Чудесное кольцо. Народные сказки» П. С. Соловьёвой ( Allegro) (М., 1915) и др.

Գրաֆիկայում մտերիմ է եղել «Արվեստի աշխարհ» գեղարվեստական միավորման ներկայացուցիչների հետ։

## Ցուցահանդեսներ
* 1907 - «Նկարիչների նոր ընկերություն», Սանկտ Պետերբուրգ,
* 1910 - «Նկարիչների նոր ընկերություն», Սանկտ Պետերբուրգ,
* 1911 - «Մոսկվայի նկարիչների ասոցիացիա», Մոսկվա,
* 1912 - «Նկարիչների նոր ընկերություն», Սանկտ Պետերբուրգ,
* 1913 - «Նկարիչների նոր ընկերություն», Սանկտ Պետերբուրգ,
* 1913 - «Մոսկվայի նկարիչների ասոցիացիա», Մոսկվա,
* 1913 - Լեմերսիե  պատկերասրահ, Մոսկվա,
* 1914 - «Նկարիչների նոր ընկերություն», Սանկտ Պետերբուրգ,
* 1915 - «Նկարիչների նոր ընկերություն», Սանկտ Պետերբուրգ,
* 1915 - «Արվեստի աշխարհ», Մոսկվա, Պետրոգրադ,
* 1918 - «Ռուսական բնանկար», Պետրոգրադ,
* 1929 - Հեղափոխական Ռուսաստանի նկարիչների ասոցիացիայի ցուցահանդես։

## Ցուցադրություններ
Վերխովսկայայի ստեղծագործությունները ներկայացված են մի շարք թանգարանային հավաքածուներում, այդ թվում՝ Ռուսական պետական թանգարանում, Պերմի գեղարվեստի պետական ​​թանգարանում, Եկատերինբուրգի կերպարվեստի թանգարանում։

* 1907 «Սենյակ Բոբրովկայում»,
* 1910 «Ծառուղի»,
* 1910 «Լ. Ն. Կ.-ի դիմանկարը»,
* 1913 «Աշուն»,
* 1913 «Սանկտ Պետերբուրգի ծայրամասը»,
* 1914 «Սեգովիա» (ջրաներկ, Իսպանիա, Ռուսական պետական թանգարան),
* 1914 «Տոլեդո իսպանական բակ» (Ռուսական պետական թանգարան),
* 1914 «Բնանկար։ Ֆրանսիա» (գունավոր մատիտանկար, Ռուսական պետական թանգարան),
* 1914 «Կամուրջ» (Եկատերինբուրգի պատկերասրահ),
* 1915 «Այգին ձյան մեջ»,
* 1915 «Բոբրովոչկա գետ»,
* 1916 «Ինտերիեր հին ազնվական առանձնատանը» (Պերմի գեղարվեստի պատկերասրահ),
* 1918 «Նովգորոդի նահանգի Ֆեդորովյան բլուրները» և այլն,
* «Ճարտարապետական բնանկար» (Պերմի գեղարվեստի պատկերասրահ)։

## Պատկերասրահ

Verhovskay-01.jpg|Իսպանիա. Ճարտարապետական ​​լանդշաֆտ. 1910-ական թթ․
Verhovskay-02.jpg|Աշուն, 1910-ական թթ․
Verhovskay-03.jpg|Առևտրի հրապարակ շրջանային քաղաքում: 1910-ական թթ․
Verhovskay-04.jpg|Ամառային լանդշաֆտ. Բոբրովկա գետ, 1910-ական թթ․


## Ծանոթագրություններ

## Աղբյուրներ
* Художники народов СССР: Биобиблиографический словарь. Т. 2. — М.: Искусство, 1972. — С. 247.

Կատեգորիա:Ռուս նկարչուհիներ
Չաբահար

**Չաբահար** (), քաղաք-նավահանգիստ Իրանի հարավ-արևելքում` Սիստան և Բելուջիստան օսթանում, համանուն շահրեստանի (գավառի) կենտրոնը։ Բնակչությունը վերջին մարդահամարի տվյալներով կազմում է ։

## Աշխարհագրություն
Տեղադրված է Սիստան և Բելուջիստան օսթանի հարավային մասում` Օմանի ծոցի ափին, Պակիստանի հետ սահմանից մոտ 95 կմ հեռավորության վրա։ Գտնվում է օսթանի վարչական կենտրոն Զահեդանից մոտ 465 կմ հարավ։

Քաղաքը կարևոր նավահանգիստ է Օմանի ծոցի ափին, Բանդար Աբբասից հետո Իրանի ամենախոշոր նավահանգիստն է և միակ խորջրյա օվկիանոսային նավահանգիստը, որը վերջին տասնամյակներին ակտիվորեն այդ թվում նաև Հնդկաստանի օգնությամբ։ Պլանավորվում է Չաբահար-Զահեդան երկաթգծի ճյուղի կառուցմամբ միացնել քաղաքը Իրանի հիմնական երկաթուղային ցանցին։

## Բնակչություն
Բնակչությունը 2016 թվականի մարդահամարի տվյալներով կազմում էր 106 739 մարդ, որոնք կազմում էին 25 896 տնտեսություն։ Չաբահարը Սիստան և Բելուջիստան օսթանի բնակչությամբ չորրորդ ամենախոշոր քաղաքն է Զահեդանից, Զաբոլից և Իրանշահրից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում բելուջներ են։

## Ծանոթագրություններ

Կատեգորիա:Իրանի քաղաքներ
Կատեգորիա:Սիստան և Բելուջիստան
Ծանր արբանյակ 01

**Ծանր արբանյակ 01** (, նաև *Վեներա 1ՎԱ համար 1*), խորհրդային Վեներա ծրագրի շրջանակներում արձակված ավտոմատ միջմոլորակային կայան, որը նախատեսված էր Վեներա մոլորակի հետազոտություններ իրականացնելու համար։ Արձակվել է Բայկոնուր տիեզերակայանից Մոլնիա կրող հրթիռով։ Արձակումից հետո մնացել է Երկրի շատ ցածր ուղեծրում՝ հրթիռի վերին աստիճանի խափանման պատճառով։ Փոքր քանակությամբ ուղեծրեր կատարելուց հետո այն մտավ Երկրի մթնոլորտ և մասամբ այրվեց։ Արևմուտքում այս կայանը կոչվեց Սպուտնիկ-7։

Կայանը կառուցվել է ՀԿԲ-1-ում 1ՎԱ կայանների հենքի հիման վրա։ Կայանը արձակվել է 1961 թվականի փետրվարի 4-ին։ Երբ հրթիռի վերին աստիճանը գործարկվեց, օքսիդացնող պոմպի միջով հոսող հեղուկ թթվածնի կավիտացիան պատճառ դարձավ, որ պոմպը խափանվի, ինչի հետևանքով շարժիչի խափանումը բռնկվելուց 0,8 վայրկյան անց։ Կայանը կրկին մտավ մթնոլորտ 1961 թվականի փետրվարի 26-ին Սիբիրի վրա։

Կայանը մտել է մթնոլորտ Սիբիրի վրա և մասամբ այրվել է։ Տարօրինակ հետագիծը և ՏԱՍՍ-ի անհասկանալի հաղորդագրությունը արտասահմանյան մամուլում ենթադրությունների տեղիք տվեցին, որ դա օդաչուավոր տիեզերանավի վթար էր։

Ըստ Բորիս Չերտոկի հուշերի՝ 1ՎԱ-ի վրա դրված էր փոքրիկ գլոբուսի նման մի կախազարդ, որի վրա փորագրված էին մայրցամաքները։ Այս փոքրիկ գնդիկի ներսում Երկիր-Վեներա թռիչքի ուղին պատկերող մեդալ էր։ Մեդալը Խորհրդային Միության զինանշանն էր։ Կախազարդը դրված էր գնդաձև պարկուճում՝ ջերմային պաշտպանությամբ, այն պաշտպանելու համար Վեներայի մթնոլորտ մուտք գործելու ժամանակ։ Վթարից հետո, 1963 թվականի ամռանը Բիրյուսա գետում լողացող տղայի կողմից հայտնաբերվեց գնդաձև պարկուճը, որի ներսում մեդալ էր։ Տղայի հայրը գտածոն հանձնել է ոստիկանությանը, իսկ ՊԱԿ-ի միջոցով մեդալը վերադարձել է ՀԿԲ-1։ Գտածոն այնտեղ ընդունվեց որպես իսկական հրաշք, քանի որ սարքի ցամաք (և ոչ Համաշխարհային օվկիանոս) ընկնելու հավանականությունը շատ փոքր էր։ Ավելին, ավելի չնչին էր հավանականությունը, որ բեկորները ընկնեն ԽՍՀՄ բնակելի տարածք և գտնվեն։

Քույր զոնդը՝ Վեներա-1-ը, հաջողությամբ արձակվեց և մեկ շաբաթ անց դուրս բերվեց դեպի Վեներա ուղեծիր, թեև սարքի հետ կապն ընդհատվեց մեկ շաբաթ անց։

## Տես նաև
* Վեներա ծրագիր

## Ծանոթագրություններ

Կատեգորիա:1961 հիմնադրումներ
Կատեգորիա:Ավտոմատ միջմոլորակային կայաններ
Կատեգորիա:Վեներա ծրագիր
Նամակաձև գրականություն

**Նամակաձև գրականություն**, *էպիստոլյար գրականություն* (< հուն․ epistolḗ – ուղերձ, նամակ), տարբեր ժանրերի, գլխավորապես՝ արձակ գրական ստեղծագործություն, որտեղ օգտագործված է շարադրանքի նամակային ձևը։ Առաջացել է կենցաղային, պաշտոնեական գրագրությունից՝ դառնալով գաղափարական–գեղագիտական ինքնատիպ արտահայտչամիջոց, որին հատուկ են անմիջականությունն ու քնարականությունը։ Նամակաձև գրականությունը լայն տարածում է ունեցել հատկապես հռոմեական գրականության մեջ։ Հայտնի են Էպիկուրի, Ցիցերոնի, Սենեկայի, Պլինիոս Կրտսերի, Կատոնի նամակները, որոնք, գեղարվեստական լինելուց բացի, ունեն նաև փաստավավերագրական արժեք։ Նամակաձև գրականությունը առաջատար ժանր է եղել բյուզանդական հրապարակախոսության մեջ (Թեոդորոս Ստուդիտ, Նիկոլա Միստիկ, պատրիարք Ֆոթիոս)։ Հայ գրականության մեջ նամակի ձևն օգտագործվել է դեռևս V դ․։ Մովսես Խորենացին իր «Հայոց պատմության» մեջ հորինել է բազմաթիվ նամակներ՝ թղթեր («Հայոց Վաղարշակ թագավորի թուղթը պարսից թագավոր Արշակ Մեծին», «Աժդահակի թուղթը․․․», «Աբգարի թուղթը Փրկչին» ևն)։ Հայտնի են նաև Ղազար Փարպեցու «Թուղթը»՝ հղված Վահան Մամիկոնյանին, Ներսես Շնորհալու «թղթերը»՝ բյուզական թագավորին, հունական պատրիարքին և այլ անձանց, Գրիգոր Մագիստրոսի «Թղթերը»։ Վերածննդի ժամանակաշրջանում նամակաձև գրականությունը հարստացել է նոր բովանդակությամբ (Ի․ Ռեյխլին, Է․ Ռոտերդամցի)։ Լուսավորականության դարաշրջանը նամակաձև գրականության մեջ շեշտում է դաստիարակության գաղափարը։ Առանձնանում է Ջ․ Սվիֆտի «Օրագիր Ստելլայի համար» նամակների ժողովածուն, որով սկզբնավորվել է անգլիական սոցիալ–հոգեբանական վեպը։ Մոնտեսքյոյի հորինած «Պարսկական նամակներ»-ից (փիլիսոփայական վեպ, 1721) հետո նամակ–վեպը լայն տարածում է գտել եվրոպական գրականության մեջ (Ս․ Ռիչարդսոն, Ժ․ Ժ․ Ռուսո, Յո․ Վ․ Գյոթե)։ Ն․ Կարամզինի «Ռուս ճանապարհորդի նամակները» ակնարկային–փաստագրական երկով և Դ․ Ֆոնվիզինի՝ Ֆրանսիայից Պ․ Պանինին ուղղված նամակներով («Առանձին ճանապարհորդական նոթեր», 1777–78) սկսվել է նամակաձև գրականության ավանդույթների յուրացումը Ռուսաստանում։ Նամակաձև գրականության փորձն ու ձևը օգտագործված են Ֆ․ Դոստոևսկու «Խեղճ մարդիկ» վիպակում։

Նամակ–վեպի ժանրը որոշակի զարգացում է ապրել նաև հայ գրականության մեջ, նպաստել գեղարվեստական կերպարի հոգեբանական խորացմանը։ Մ․ Մամուրյանի «Անգլիական նամականին» բաղկացած է ավելի քան 100 նամակից, որ փոխանակում են երեք հոգի։ Ս․ Տյուսաբի «Մայտա»-ն նամակ–վեպ է, Նար–Դոսի «Աննա Սարոյան»-ը՝ նամակ–վիպակ։ Լինում են նաև նամակ–ուղերձ, նամակ– պամֆլետ, նամակ–խոստովանանք։ Նամակի ձևը գրական երկին հաղորդում է հավաստիություն, բնականություն, ներքին դրամատիզմ, խորացնում մարդկային հարաբերությունների պատկերումը (Հ․ Ղուկասյան, «Բոգդան Սալթանով»)։

## Տես նաև
* Թուղթ

## Գրականություն
* Աբեղյան Մ․, Երկ․, հ․ 4, Ե․, 1970։ 
* Античная эпистолография, М․, 1967; 
* Елистратова А․ А․, Эпистолярная проза романтиков, в кн․։ Европейский романтизм, М․, 1973․

Կատեգորիա:Գրական ժանրեր
Կատեգորիա:Նամակներ
Ռայլի Քիո

**Ռայլի Քիո** (. , ամերիկացի դերասանուհի, մոդել և պրոդյուսեր, որը հայտնի է «Mad Max: Fury Road» ֆիլմում և «Call Girl» հեռուստասերիալում իր դերակատատումներով:. Էլվիս Փրեսլիի թոռնուհին է.

## Կենսագրություն
Ռայլի Քիոն ծնվել է ԱՄՆ Սանտա Մոնիկա քաղաքում երաժիշտներ Լիզա Մարի Փրեսլիի և Դենի Քիոյի ընտանիքում։ Նա ունի խորթ եղբայր՝ Բենջամին Քիոն  և մորական երկվորյակ քույրեր՝ Ֆինլի Ահարոն Լավ Լոքվուդը և Հարփեր Վիվիեն Էն Լոքվուդը։ Ծնողները բաժանվել են, երբ Ռայլին 6 տարեկան էր։ Ամուսնալուծությունից կարճ ժամանակ անց մայրն ամուսնացել է Մայքլ Ջեքսոնի հետ, ուստի աղջիկը մեկ ապրում էր Գրեյսլենդում, մեկ՝ Ջեքսոնի կալվածքում՝ Նևերլենդում։&nbsp;Նա որոշ ժամանակ հաճախել է դպրոց, բայց անվտանգության նկատառումներից ելնելով՝ անցել է տնային կրթության։

## Անձնական կյանք
Mad Max: Fury Road ֆիլմի նկարահանման հրապարակում Ռայլի Քիոն հանդիպել, մտերմացել է ավստրալացի կասկադյոր Բեն-Սմիթ Պետերսենին Նրանց նշանադրության մասին հայտարարվել է 2014 թվականի օգոստոսին։ 2015 թվականի փետրվարի 4-ին զույգն ամուսնացել է։

## Կարիերա
14 տարեկանում Քիոն սկսել է իր մոդելային կարիերան։ Նա մասնակցել է Dolce & Gabbana-ի նորաձեւության ցուցադրությանը, եղել է Christian Dior օծանելիքի դեմքը, իսկ դրանից երեք տարի անց որոշել է դերասանուհի դառնալ։

Ռայլին իր առաջին դերն ստացել է ամերիկյան The Runaways ռոք խմբի մասին պատմող «Փախածներ» ֆիլմում, որտեղ նա մարմնավորել է խմբի անդամներից Մարի Քերրիին։ «Լավ բժիշկը» դրամատիկ թրիլլերում դերասանուհին մարմնավորել է գլխավոր հերոսներից մեկին՝ հիվանդ Դայան Նիքսոնին։ «Ջեք և Դիանա» ֆիլմում Քիոն կերպավորել է գլխավոր հերոսի ( Ջունո Թեմփլ ) ընկերուհուն։ 2011 թվականին դերասանուհին նկարահանվել է Սթիվեն Սոդերբերգի «Սուպեր Մայք» կատակերգական դրամայում,։ 2014 թվականին՝ «Աղջիկ՝ կանչով» հեռուստասերիալի գլխավոր հերոսուհու դերում, ինչպես նաև մասնակցել է «Մենք այստեղացի չենք»  և «Դիքսիլենդ  »  դրամա ֆիլմերի նկարահանումներին։ .

2015 թվականին դերասանուհու մասնակցությամբ կայացել է «Mad Max: Fury Road»  ֆիլմի պրեմիերան, ֆիլմ, որը բազմաթիվ կինոմրցանակներ շահեց։ 2016 թվականին էկրան բարձրացավ «Սիրո երգը» ֆիլմը, որին Քիոյի մասնակցության մասին հայտարարվել էր դեռևս  2014 թվականին։ Բացի այդ, նա նկարահանվել է «American Sweetheart» ճանապարհային ֆիլմում։ Նույն թվականին դերասանուհին դերակատարումներով հանդես է եկել «Բացահայտում», «Լոհանի բախտը»  և «Գիշերը գալիս է»  ֆիլմերում։ Բացի այդ, Ռայլին փոխարինել է Դակոտա Ջոնսոնին «Սիլվեր լճի տակ» քրեական թրիլլերում։

2017 թվականին Ռայլի Քիոն միացել է Լարս ֆոն Թրիերի «The House That Jack Built » հոգեբանական թրիլլերի դերասանական կազմին։

## Ֆիլմագրություն
### Կինո
 

### Սերիալներ

## Ծանոթագրություններ

## Արտաքին հղումներ
*
*Riley Keough at Elvis Presley News
*

Կատեգորիա:1989 ծնունդներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Էլվիս Փրեսլի
Կատեգորիա:Մայիսի 29 ծնունդներ
Նամակերտ

**Նամակերտ**, հայաբնակ գյուղ Իրանում, Սպահան նահանգի Փերիա (Ֆերեյդան) գավառում։

Հիմնել են Հայաստանից բռնի գաղթեցված հայերը 1604-ին։ 1946-ին Նամակերտից Սովետական Հայաստան են ներգաղթել 34 ընտանիք (207 շունչ)։ 1970-ին գյուղն ուներ 154 տուն հայ բնակիչ։ Զբաղվում են երկրագործությամբ և անասնապահությամբ։ Գյուղում կա երեք եկեղեցի (Ս․ Ամենափրկիչ, Ս․ Թադևոս և Ս․ Գրիգոր), որտեղ պահվում են ձեռագիր ավետարաններ։ Գործում են երկսեռ դպրոց, հիվանդանոց, բաղնիք։

Կատեգորիա:1604 թվականին հիմնադրված բնակավայրեր
Կատեգորիա:Իրանի հայաբնակ գյուղեր
Վիկտոր Մինյոնա

**Վիկտոր Ջոզեֆ Մինյոնա** (), ամերիկացի ձայնի կրկնօրինակման դերասան և երաժիշտ։ Նա E-123 Omega-ի ձայնն է SEGA-ի Sonic X ֆրանչայզից։ 2007 թվականին նա ստացել է Ամերիկյան անիմե մրցանակաբաշխություն «Լավագույն դերասան» անվանակարգում՝ «Մետաղյա ալքիմիկոս» ֆրանշիզայում Էդվարդ Էլրիկի դերի համար։

## Կարիերա
Անիմեներ կրկնօրինակելը սկսել է ADV Films կազմակերպությունում։ Նրա դեբյուտը եղել է Վեգիի դերը Street Fighter II անիմացիոն սերիալի հիման վրա համակարգչային խաղում**։ Անիմե կոնվենցիաներից մեկում նա հանդիպեց Funimation-ի ներկայացուցիչներին, որոնց շնորհիվ նա ստացավ Բրոլիի դերը Dragon Ball մանգայի հիման վրա հիմնված ֆիլմերում։ Նա իր կյանքի նպատակներից մեկն էր համարում աշխատել բոլոր խոշոր կրկնօրինակման ընկերություններում։

2007 թվականին արժանացել է American Anime Awards մրցանակին «Մետաղյա ալքիմիկոս» սերիալում իր աշխատանքի համար, որտեղ ձայնավորել է Էդվարդ Էլրիկին։ Այդ դերի շնորհիվ նա հայտնի դարձավ, սկսեց ակտիվորեն մասնակցել համագումարներին։ Պնդում էր, որ ADV Films-ի առաջին դուբլ դերասանն է, ով աշխատել է Funimation-ի հետ և առաջինն է աշխատել Նյու Յորքում։ Ինչպես նաև աշխատել է Լոս-անջելեսում։ Անցել է *Bleach* սերիալի լսումները*,* որտեղ ստացել է Իկակու Մադարամեի դերը։ Ոչ անիմե նախագծերից՝  նա հնչյունավորել է Քրոու Բրանվենին RWBY սերիալում։ Բացի մուլտֆիլմերից, նա մասնակցել է երաժշտության և տեսահոլովակի հետ կապված նախագծերի։ Նրա ձայնը ցուցադրվել է հարյուրավոր գովազդներում, և նա նաև Հյուսթոնի Առաջին բապտիստական ​​եկեղեցու խմբավարն է։ Նա բազմիցս կատարել է ԱՄՆ օրհներգը «Հյուստոն Աստրոս» բեյսբոլի թիմի խաղերում։

Որպես կյատարող հանդես է եկել մի քանի ալբոմներով, որոնց թվում մի քանի անգլիալեզու երգերի քավեր-տեսակներ անիմեից, այդ թվում՝ *One Piece և Dragon Ball:* Որպես ռեժիսոր աշխատել է մանգայի հիման վրա նկարված «Կլեյմոր» սերիալի կրկնօրինակման վրա, միաժամանակ ձայնավորելով դրա մեջ Ռիգարդոյին։

## Ընտրված կինեմատոգրաֆիա
2019 թվականի մայիսի դրությամբ Վիկ Մինյոնան նկարահանվել է (ձայնագրված, կրկնօրինակված) ավելի քան 350 ֆիլմերում, մուլտֆիլմերում և մուլտսերիալներում։

* 2008 թվական, արկածները ձայնագրության մեջ / *Adventures in Voice Acting,* ինքն իր դերում
* 2013-2017 թվական, Աստղային ճանապարհը շարունակվում է / *Star Trek Continues,* Ջեյմս Տիբերիա Կինկի դերում։

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հնչյունավորողներ
Նամանգանի մարզ

**Նամանգանի մարզ**, Ուզբեկստանի կազմում։ Վերակազմվել է 1967-ի դեկտեմբերի 18-ին (նախկինում գոյություն է ունեցել 1941-ի մարտի 6-ից մինչև 1960-ի հունվ․ 25)։ Տարածությունը 7,4 հզ․ կմ² է, բն․ 3066 հզ․ (2024), քաղաքայինը՝ 34%։ Ունի 10 շրջան, 7 քաղաք, 9 քաղաքատիպ ավան։ Կենտրոնը՝ Նամանգան։ Պարգևատրվել է Լենինի շքանշանով (1․02․1973)։

## Բնությունը
Նամանգանի մարզը գտնվում է Ֆերգանայի հովտի հյուսիսային մասում, Սիրդարյա գետի աջ ափին։ Մեծ մասը հարթավայրային է (մոտ 400–700 մ բարձրությամբ), կտրտված գետահովիտներով։ Հարթավայրը դեպի հյուսիս բարձրանում և եզրավորվում է 1000–1200 մ բարձրության նախալեռներով (ադիրներով), որոնք դեպի հյուսիս և հյուսիս–արևմուտք փոխարինվում են Չատկալյան և Կուրամինյան լեռնաշղթաներով։ Կլիմային բնորոշ են շոգ, երկարատև ամառները, համեմատաբար կարճ ու մեղմ ձմեռները, օդի ջերմաստիճանի օրական խիստ տատանումները, տեղումների քիչ քանակությունը։ Հարթավայրում հունվարի միջին ջերմաստիճանը –3,5&nbsp;°C է, հուլիսինը՝ 25°С։ Տարեկան տեղումները հարթավայրում և նախալեռներում 100– 200 մմ են, լեռներում՝ մինչև 600 մմ։ Անսառնամանիք ժամանակաշրջանը արևելքում 229 օր է։ Խոշոր գետը Սիրդարյան է, որը կազմվում է մարզի սահմաններում՝ Նարին և Կարադարյա օժանդակներից։ Գետերն օգտագործվում են ոռոգման համար։ Նշանավոր են Հյուսիսային Ֆերգանայի և Մեծ Անդիժանի ջրանցքները։ Հողաբուսական ծածկույթում գերակշռում են գորշ հողերը։ Հարթավայրերում և ադիրների շրջանում տարածված էֆեմերային բուսականությունը դեպի վեր փոխարինվում է օշինդրներով, օշինդրա–աղասերային և տարախոտատիպչակային տափաստաններով։ Հանդիպում են անտառային բուսական համակցություններ, 3000 մ բարձրություններից վեր՝ ենթալպյան մարգագետիններ (ամառային արոտավայրերի գոտին)։ Կենդանական աշխարհի ներկայացուցիչներից անապատային շրջաններում կան սողուններ, կրծողներ, անապատային արտույտներ ևն, լեռներում՝ լեռնային այծ, այծյամ, վայրի խոզ, արջ, հովազ, խոզուկ, գորշուկ, թռչուններից՝ քարարծիվ, գորշ անգղ, լեռնային հնդկահավ, քարակաքավ ևն։

Կատեգորիա:Ուզբեկստանի մարզեր
Նամանգան

**Նամանգան**, քաղաք Ուզբեկստանում, Նամանգանի մարզի վարչական կենտրոնը։ Ուզբեկստանի բնակչության թվով երկրորդ քաղաքը Տաշքենդից հետո՝ 678 հզ․ բնակիչ (2023)։

Նամանգանով է անցնում Հյուսիս–Ֆերգանայի ջրանցքը։ Կա երկաթուղային կայարան, օդանավակայան։ Կան բամբակազտիչ, սննդի, տեքստիլ, մեքենաշինական, քիմիական արդյունաբերության ձեռնարկություններ։ Ունի մանկավարժական ինստուտ, 6 միջնակարգ մասնագիտական ուսումնական հաստատություն, կոմեդիայի և դրամատիկական թատրոն, հայրենագիտական թանգարան։ Հիշատակվում է XV դ․ վերջից։ Պահպանվել են XVIII–XIX դդ․ ճարտարապետական հուշարձաններ։ 

Կատեգորիա:1610 թվականին հիմնադրված բնակավայրեր
Կատեգորիա:Ուզբեկստանի քաղաքներ
Ռենատե Ռեինսվե

մինի|Ռեինսվեն 2022 թ
**Ռենատե Ռեինսվե** (նորվ.՝ *Renate Reinsve.*  ), թատրոնի, կինոյի և հեռուստատեսության նորվեգացի դերասանուհի։ Կինոյում իր նորամուտը կատարել է *Օսլո, օգոստոսի 31 ֆիլմում* (2011), որից հետո հանդես է եկել *«Աշխարհի ամենավատ մարդը»* (2021) կինոնկարի գլխավոր հերոսուհու կերպարի տպավորիչ մարմնավորմամբ, ինչի համար արժանացել է Կաննի կինոփառատոնի մրցանակին լավագույն դերասանուհի անվանակարգում, ինչպես նաև համանման անվանակարգում առաջադրվել է BAFTA մրցանակի։

## Կյանքի վաղ շրջան և կրթություն
Ռեինսվեն ծնվել է 1987 թվականին Սոլբերգելվայում, կրթություն է ստացել Kunsthøgskolen i Oslo-ում, այնուհետև անդամագրվել է Trøndelag Teater-ին։  Նա մանկական և պատանեկան տարիներին՝ ինը և տասնվեց տարեկան հասակում հոգեկան տրավմաներ է տարել, որոնց մասին չի ցանկանում մանրամասնել և տառապում է հետտրավմատիկ սթրեսի պատճառով։

16 տարեկանում դպրոցից հեռացվելուց հետո Ռեինսվեն Նորվեգիայից մեկնել է Շոտլանդիա, ապրել է Էդինբուրգի հոսթելներից մեկում:Երբ մոտը եղած գումարը վերջացել է, մենեջերը նրան աշխատանք է տվել հոսթելի բարում, քանի որ նա «խղճացել է [նրան]»։

## Կարիերա
2014 թվականին Ռենատեն «Հեդդա» մրցանակի է արժանացել Ֆրիդրիխ Դյուրենմատի  պիեսի հիման վրա բեմադրված *[[Ծեր կնոջ այցը|«Besøk av gammel dame»]]* ներկայացման մեջ իր դերակատարման համար։ .2016 թվականից նա պայմանագիր է կնքել Det Norske Teatret-ի հետ։  Նրա մասնակցությամբ նկարահանված ֆիլմերից են *«Օսլո», «Օգոստոսի 31»* (2011), *«Օրհեյմ» ընկերությունը* (2012) և *«Բարի գալուստ Նորվեգիա* » (2016) կինոնկարները։ Հեռուստատեսությամբ հանդես է եկել *Nesten voksen* սիթկոմի գլխավոր հերոսուհու և *«Hvite gutter»* սիթկոմի երկրորդ պլանի կերպարներից մեկի դերակատարումներով։

2021 թվականին Ռեինսվեն խաղացել է գլխավոր հերոսուհու՝ Ջուլիի դերը Յոահիմ Թրիերի *«Աշխարհի ամենավատ մարդը»* ֆիլմում, որի պրեմիերան կայացել է  Կաննի 2021 թվականի կինոփառատոնում։ *Սեթ Մեյերսի հետ ուշ գիշերին* հեռուստահաղորդման ժամանակ Ռեինսվեն նշել է, որ Ջուլիի դերն իրեն առաջարկվելուց մեկ օր առաջ մտածում էր դերասանությունից հրաժարվելու մասին, և ատաղձագործությունը դիտարկել էր որպես դերասանական գործունեությանը փոխարինող զբաղմունք։ Իսկ Թրիերը խոստովանել է, որ Ջուլիի կերպարն ստեղծել էր հատուկ նրա համար։ 2022 թվականին Ռենատեն Սեբաստիան Սթանի խաղընկերակցությամբ նկարահանվել է Աարոն Շիմբերգի *«Այլ մարդ»* հոգեբանական դրամայում։

2023 թվականին հայտարարվեց, որ Ռեինսվեն միանալու է Յոահիմ Թրիերի ձևավորած ստեղծագործական խմբին *«Սենտիմենտալ արժեք»* ընտանեկան դրամայում նկարահանվելու համար։ Նկարահանումները կսկսվեն 2024 թվականի աշնանը

## Ֆիլմագրություն
### Կինո

### Հեռուստատեսություն

## Պարգևներ

## Ծանոթագրություններ

## Արտաքին հղումներ
* 
* Renate Reinsve im Store norske leksikon

Կատեգորիա:1987 ծնունդներ
Կատեգորիա:Ապրող անձինք
Կատեգորիա:Թատրոնի դերասաններ
Կատեգորիա:Կինոդերասաններ
Կատեգորիա:Նորվեգացի դերասանուհիներ